b"\n_START_ARTICLE_\nSant Pau de Vilalba dels Arcs\n_START_SECTION_\nDescripci\xc3\xb3\n_START_PARAGRAPH_\nL'ermita de Sant Pau es troba a l'esquerra del cam\xc3\xad de Vilalba dels Arcs a Berr\xc3\xbas. \xc3\x89s una petita ermita de car\xc3\xa0cter troglod\xc3\xadtic, de planta rectangular, que forma conjunt amb un habitatge que t\xc3\xa9 adossat a la part posterior. \xc3\x89s feta de ma\xc3\xa7oneria amb refor\xc3\xa7os de carreus. Com a sostre t\xc3\xa9 la mateixa roca. La porta \xc3\xa9s de mig punt adovellada amb impostes motllurades. A l'interior hi ha un altar no venerat i una pila d'aigua de pedra. Pot ser una construcci\xc3\xb3 del segle XVIII."